"Aap uske liye maghfirat ki du'a ka re ya na kare(baraabar hai), Agar Aap 
unkeliye 70 dafa bhi du'a karenge Allaah Ta'ala unko hargiz na bakshega" 
[At-Taubah:80]. 

5 . Ibraheem(l^) chaahte the ke unka waalid Allaah par imaan le aaye, wo 
unhe samjhate bhi hai laikin unka waalid Allaah par aaur uske nabi 
Ibraheem par imaan nahi laata[Maryam:44]. 

Qayamat ke din Ibraheem(i^) apne waalid ko jahannum ke azaab se 
na bacha sakenge. 

6. Zakariya(i^) budhaape tak be aaulaad rahe aaur budhaape me 
Yahya(i^) paida howe[Maryam:5]. 

7 . Maryam(rfS?) nahi chaahti thi ke baghair shaadi ke unke ghar bachcha 
paida ho: 

"Kahne lagi ke kaash mai is(bachche ki paidaayesh) se pehle marchuki hoti 
aaur bhooli basri hogayi hoti''[Maryam:23]. 

Magar Allaah ki marzi ke aage bebas thi aaur Isa(l^) baghair baap ke 
unse paida howe. 

8. Rasool Allaah(ri!r) ki goodh me unka nawaasa tha aaur uski jaan nikal rahi 
thi jisko dekh kar aapki aankho se aanso jaari hogaaye [Bukhari:1 284, 
Muslim:923]. 


Aap apne bete Ibraheem ke paas aaye wo jaankani ki haalat me the, Aapki 
aankho se aanso jaari hogaaye aaur Farmaya: "Beshak aankhe aanso bahaati 
hai aaur dil ghamgeen hai laikin hum zubaan se wahi baat kahenge jo 
hamaare Rab ko raazi karde, aye Ibraheem! hum teri judaayi par yaqeenan 
ghamgeen hai"[Bukhari:1303, Muslim:2325]. 

Soonchiye! Jab hidaayat dena, aaulad dena aaur zindagi dena 
anbiyaa(r^) ke ikhtiyaar me nahi to phir Ja'far Saadiq(Jk) ke kunde bhar kar 
ye umeed rakhna ke meri mushkilaat hai hojaayegi kaise mumkin hai? 

Yaad rakhe ye sab ikhtiyaraat Allaah Ta'ala akele ke paas hai, kisi aaur ke 
baare me ye tasleem karna ke aaulaad dena, muqaddime se bari karna ya 
zindagi aaur maut dena uske ikhtiyaar me hai shirk-e-akbar hai jisse aadmi ka 
islaam khatam hojaata hai. 

Kunde Ja'far Saadiq(Jk) ke naam ki nazar wa niyaaz hai, nazar maanna 
ibaadat hai aaur ibaadat sirf Allaah Ta'ala ke liye khaas hai. Ise kisi doosre ke 
liye anjaam dena shirk hai balke har wo khaana jo kisi ghairullaah ke naam par 
ho Allaah Ta'ala ne haraam kiya hai: 




"Turn par murdaar, khoon, khinzeer ka goosht aaur jis par Allaah ke siwa 
doosre ka naam pukaara gaya haraam kiya gaya hai"[Al-Ma'idah:3]. 


Kundo Ki Asal Kahaani: 

22 rajab Imaam Ja'far Saadiq(Jk) ka na yaum-e-wilaadat hai na yaum-e- 
wafaat, aap 8 Ramzaan 80 Hijri me paida howe aaur aap ki wafaat 1 5 shawwaal 

148 hijri ko hai. 

22 rajab ko kaatib-e-wahi Mu’aawiya bin Abi Sufiyaan(^) faut howe, 
Mu’aawiya(^) se Ahle Tashee' ki adaawat aaur dushmani koi dhaki chhupi 
baat nahi hai, taqiya karna unke mazhab me daakhil hai, is liye ye doosro ko 
seedhi baat nahi bataate ke hum loog wafaat-e-mu'aawiya ka jashn manaa 
rahe hai balke taqiya karke aaur farzi qisse kahaaniya sunaakar loogo ko 
gumrah kar rahe hai. 

Is liye yaad rakhe ke 22 rajab Syedna Mu'aawiya(^) ka yaum-e-wafaat 
hai, ahle tashee' ke nazdeek to ye din baabarkat ho sakta hai laikin sahaaba-e- 
kiraam se ta’aluq rakhne waalo ko in kundo se ijtenaab karna chaahiye ta ke 
shirk se bach jaaye aaur ashaab-e-rasool(c4s8) se mohabbat ka saboot bhi 
de-sake. 

Abu Sayeed(^) riwaayat karte hai ke Rasool Allaah(i®) ne farmaya: 
''Mere sahaaba ko bura na kaho us zaat ki qasam jiske haath me meri jaan hai 
agar turn uhad pahaad ke baraabar soona kharch karlo to unke aik mudh ya 
aadhe mudh ke baraabar bhi nahi ho sakte"[Bukhaari:3673, Muslim:2541]. 


Allaah Ta'ala farmate hai: 




"Muhammad Allaah ke rasool hai aaur jo loog unke saath hai(yaani sahaaba-e- 
kiraam) wo kaafero par sakht hai aapas me rahemdil hai"[Al-Fath:29]. 


Ye poori aayat sahaaba-e-kiraam ki azmat wa fazeelat, ukhrawi maghfirat 
aaur ajr-e-azeem ko waazeh karrahi hai. Lehaaza sahaba-e-kiraam se mohabbat 
imaan ka hissa hai. 

Lakadhaare ke qisseh ka ghalat hona to bilkul waazeh hai kyunke madina 
me jis wazaarat aaur baadshaahat ka zikr kiya gaya hai, uska to wajood hi nahi 
hai, Ja'far Saadiq(jL) ke daur-e-hayaath me musalmaano ka darul khilaafa 
baghdaad raha hai ya damishq, Ahle tashee' ne lakadhaare ka afsaana 
taraasha aaur 1904 AD me Lucknow aaur Rampur ke shiyo ne is shirkiya bid'at 
ka aaghaaz kiya aaur chunke 'aam musalmaan apne deen se naawaaqif hai 
balke unhe Allaah Ta'ala ke ahkamaat se koyi dilchaspi hi nahi hai, namaaz 
qaayam karne aaur zakaat ada karne aaur deegar faraa'ez baja laane ka unke 
paas waqt hi nahi hai, unki 'amli zindaagi islaami nahi hai balke wo dunya ki 
mohabbat me gharq hai, rasm wa riwaaj aaur baap-daada ke taur tareeqo ko 
ahmiyat dete hai, khilaaf-e-islam rasmo ki adaaigi ke liye unke paas waqt bhi 
hai aaur daulat bhi, gharz shaitaan ne unhe gumrah kar rakha hai, unke andar 
kundo ki shirkiya bid'at ne khoob riwaaj pakda, Aal-e-Muhammad ki mohabbat 
ki aad me shaitaan ne shirk ko mu'ashere me 'aam kiya, Allaah Ta'ala hame 
shaitaan ke hathkando ko jaanne aaur usse mahfooz rahne ki tawfeeq de, 
Ameen. 

Shaitaan insaan ka azli dushman hai jab Allaah Ta'ala ne uski sarkashi ki 
bina par usko zaleel-o-khwaar hokar nikal jaane ka hukm diya to usne ye baat 
kahi: 

S ^ ® d> U*? Jl?^> 

4 bp y * 1 & 3 

"Usne kaha ba sabab iske ke aap ne mujhe gumrah kiya hai mai qasam khaata 
hoon ke main unke liye aapki seedhi rah par baithoonga, phir unpar hamla 
karonga unke aage se bhi, unke peeche se bhi, unke dahni jaanib se bhi aaur 
unki baayi jaanib se bhi aaur aap unme se aksar ko shukr guzaar na 
payenge" [Al-A'raf:1 6,1 7] 

Laikin Allaah ke khaalis bande shaitaan ke waar ka muqaabla karte 
rahenge, wo shaitaan ki chaalo ko samjhenge aaur usse bachte rahenge. 

Allaah Ta'ala farmate hai: 

"Beshak mere sachche bando par tera koyi qaabo aaur bas nahi hoga" 
[Al-lsra':65] 

Shaitaan ke daao mese sabse qatarnaak daao ye hai ke wo insaan ko 
'aqeedeh ki kharaabi me mubtela karta hai kyunke kisi bhi 'amal ki qubooliyat 

ke liye 'aqeedeh ka durust hona shart-e-awwal hai. Agar koyi shakhs shirk wa 
kufr ke 'aqeedeh me mubtela howa to uske saare aa’maal zaaye ho jayenge. 
AllaahTa'ala farmate hai: 




"Aauryaqeenan teri taraPaaur tujhse pahle(tamaam nabiyo)ki tarafye wahi ki 
gayi hai ke agar turn ne shirk kiya to bilashuba tumhaara 'amal zaaye' 
hojayega aauryaqeenan turn khasaara paane waalo mese hojaoge" 
[Az-Zumar:65]. 


Yahi wajeh hai ke shirk-e-akbar se aadmi deen-e-islaam se khaarij hojaata 
hai aaur agar shirk karne waale ne shirk se tawba na ki aaur shirk hi ki haalat 
me margaya to hamesha-hamesha ke liye jahannum ki aag me rahega: 


J ti) t ^3 to 3 1 4JJ I \£& 4jijL 


"Beshak jo Allaah ke saath shirk karta hai Allaah Ta'ala ne us par jannat 
haraam kardi hai aaur uska thikaana jahannum ki aag hai"[Al-Ma'idah:72] 


Rajab Ke Kundo Ki Kahaani; 

Shaitaan ne musalmaano ke andar jo bohatsa shirk daakhil kiya hai us me 
se aik 'amal rajab ke maheene me Imaam Ja'Par Saadiq(Jk) ke naam ke kunde 
bharna bhi hai, is ko saabit karne ke liye aik jhooti kahaani ka sahaara liya 
jaata hai, jiska khulaasa ye hai ke Madina-e-Munawwara me aik ghareeb 
lakadhaare ki biwi ne Imaam Ja'Par Saadiq(jL) ko ye kahte howe suna ke jo 
shakhs 22 rajab ko mere naam ke kunde bharega phir Allaah se jo bhi du'a 
maange ga wo qubool hogi warna qayaamat ke din wo mera girehbaan 
pakadle. Chunaanche us lakadhaaran ne aaisa hi kiya aaur uska shohar bohat 
sa maal lekar waapis lauta aaur aik shandaar mahal ta’meer karke rahne laga 
aaur wazeer ki biwi ne kundo ko na maana to uske shohar ki wazaarat khatam 
hogayi, phir usne tawba ki aaur kunde bhare to wo dubaara wazeer ban gaya, 
uske baad baadshaah aaur saari qaum har saal dhoom-dhaam se kunde 
manaane lagi. 

Aslan ye shirkiya rasam ahle tashee' ne shuru' ki. Wo 22 rajab ko subah 
savere meethi cheez tayyaar karte hai phir matti ke kundo me isko bharte hai 
phir Ja'Par Saadiq(Jk) ke naam ka khatam padhte hai aaur subah savere 
'azeez wa aqaarib ke saath baithkar khaate hai, baad me shiya hazraat se 
mutaasir hokar baaz naadaan naawaaqiP sunni bhi kunde karne lage. 


Kunde Bharne Waalo Ka Aqeedah: 

Kunde bharne waalo me aksariyat un loogo ki hoti hai jo ye nazar maante 
hai ke agar unka Pala kaam hogaya to wo Imaam Ja'Par Saadiq(Jk) ke naam ke 
kunde bharenge, baaz be aaulaad hote hai wo aaulaad hone ke liye ye nazar 
maante hai, baaz ki aaulaad bachpan me marjaati hai wo apni aaulaad ki 
zindagi keliye aaisa karte hai, baaz khud bimaar hote hai wo apni sahet ke liye 
nazar maante hai, baaz muqaddimaat se bari hone keliye aaisa karte hai, baaz 
rizq me Paraaqi ke liye kunde bharte hai aaur unka ye 'aqeedah hota hai ke jab 
hum Ja'Par Saadiq(Jk) ke kunde bharenge to wo hum se raazi hojayenge aaur 
phir wo hamaari museebat ko door kardenge aaur iske saath saath unhe ye 
khauP bhi hota hai ke agar hum ne unke kunde na bhare to wo naraaz 

hojayenge aaur agar wo naraaz hogaye to hamaari zindagi mushkilaat se bhar 
jayegi jaisa ke us mauqe' par padhi jaane waali Parzi kahaani me zikr hai ke 
wazeer ki biwi mushkilaat me mubtela hogayi. 

Islaami nuqta-e-nazar se ye nazariyaat Shirk-e-Akbar hai kyunke: 

1 . Bharoosa aaur tawakkal sirf Allaah par hona chahiye: 

Allaah Parmate hai: 

"Moomino ko sirP Allaah hi par bharoosa karna chaahiye"[Al-'lmran:122] 

2. Sirf Allaah ki rahmat se umeed honi chaahiye: 

AllaahTa'ala Farmate Hai: 

/ X .-?i w sr T'luX » |.PX?X 9 '''Xv 

"aaur Allaah ki rahmat se mayoos hona gumraaho ka kaam hai" [Al-Hijr:56] 


3. KhauF sirf Allaah ka hona chaahiye: 

AllaahTa'ala Farmate Hai: 


3 83^(5*383^1 3 3 4^1 


"Bilashubah Allaah ki masjide wahi abaad karte hai jo Allaah par aaur Aakhirat 
par imaan laate, namaaz qaayam karte aaur zakaat dete hai aaur Allaah ke 
siwa kisi se nahi darte yahi loog umeed hai ke hidaayatyaaPta loogo me dakhil 
honge"[At-Taubah:18] 

Ye tawakkal, umeed aaur khauP sirP Allaah se isliye hai ke tamaam 
ikhtiyaraatusi ke paashai. 


4. Izzat aaur Zillat dena Allaah hi ke ikhtiyaar me hai: 

AllaahTa'ala Farmate Hai: 


x t x 9. ,9s .'T’xx » x'-fi 9 < x. , o, i y aT'Ii 9 y y.t ay •• y 9 999 x. > y 9 J, 9 v 


"Aye Nabi! kahiye ke aye Allaah! Baadshaahat ke Maalik tu jisko chaahe 
baadshaahat de, jisse chaahe baadshaahat cheen le aaur jisko chaahe 'izzat de 
aaur jise chaahe zaleel kare, har tarha ki bhalaayi tere hi haath me hai aaur 
beshak to har cheez par Qaadir hai"[Al-'lmran:26] 


5. Rizq me Faraakhi aaur tangi karna Allaah ke ikhtiyaar me hai: 


"Allaah apne bando me se jiskeliye chahta hai rizq Faraaq kardeta hai aaur 
jiske liye chahta hai tang kardeta hai"[Al-'Ankabut:62] 


6. Allaah ke siwa koyi rizq me barkat dene waala nahi 

| k) ljL>Cil 3 3 (5 JLj! * 4l) t S h, y 4Jl) I ^>35 (J* (i>3 \jZ») (I>i 


"beshak jinko turn Allaah ke alaawa poojte ho wo tumko rizq dene ka ikhtiyaar 
nahi rakhte pas Allaah hi ke ha se rizq talab karo aaur usi ki 'ibaadat karo aaur 
usi ka shukr bajalaao"[Al-'Ankabut:17] 

7. Aaulaad dena Allaah hi ke ikhtiyaar me hai: 

AllaahTa'ala Farmate hai: 


"Aasmaan-o-zameen ki baadshaahat Allaah hi keliye hai, wo jo chaahta hai 
paida karta hai, jise chaahta hai betiya deta hai, jise chaahta hai bete deta hai 
ya unko bete aaur betiya doono 'inaayat Farmaata hai aaur jise chaahta hai be- 
aaulaad rakhta hai, wo to jaanne waala aaur Qudrat waala hai" 
[Ash-Shura:49,50] 


8. Bimaari se shiFa dene waala Allaah Ta'ala hi hai: 

Allaah Ta'ala Ibraheem(i^) ka qaul naqal Farmate hai: 

/ ». 9 .y -'9-'. 9 9 y>' , xv 

3^ 5 CvP^ 9 bj ,3# 

"Aaur jab mai bimaar hota ho to Allaah hi mujhe shiPa deta hai" 
[Ash-Shu'ara:80] 

Al gharz har qism ke ikhtiyaraat Allaah Ta'ala Akele ke haath me hai. 


Anbiya Aaur Aauliya Ki Bebasi: 

Insaano me subse aPzal anbiyaa-e-kiraam hai, wo Allaah Ta'ala ke chune 
huwe bande hote hai, aik musalmaan jab anbiyaa-e-kiraam aaur aauliyaa 
Allaah ki seerato ka mutaale'a karta hai to wo qadam-qadam par ye mahsoos 
karta hai ke asal ikhtiyaraat sirP Allaah ke haath me hai aaur Anbiyaa-e-kiraam 
bhi na kisi ko aaulaad de sakte hai na rizq me Faraakhi karsakte hai aaur naahi 
mushkilaat ko door karna unke ikhtiyaar me hai phir Ja'Par Saadiq (Jk) ke 
baare me aaise nazariyaat rakhna kaise jayez hai?! 


Chand Waaqiyaat Mulaaheza Farmayiye: 

1. Nuh(l^) aaur loot(l^) ki biwiya unpar imaan nahi laaye to wo sub ke 
saath jahannum me jaayegi, unke shohar Nabi hone ke baawajood unko 
jahannum ke azaab se na bacha sakenge"[Al-Tahreem:10] 

2. Nuh(l^) ka beta unki nigaaho ke saamne gharq hota hai, wo bete ko 
bachaana chaate hai, bete ko samjhaate hai aaur Allaah se bhi dua karte 
hai magar wo bete ko Allaah Ta'ala ke 'azaab se nahi bachaasake 
[Hood:42-43] 

3. Muhammad-ur-Rasool Allaah(ri!r) chaahte the ke Abu Talib musalmaan 
hojaaye magar unki maut Abdul Mutallib ke deen par howi, uska aapko 
shadeed dukh tha Allaah Ta'ala ne Aayat nazil Parmayi: 

"(Aye Rasool!) beshak aap jisko chaahte hai use hidaayat nahi desakte balke 
Allaah hi jisko chaahta hai hidaayat karta hai"[Bukhari:4772, Muslim:24] 

4. Jab Abdullalh ibn-e-Ubai Rayees-ul-munaafiqeen margaya, Aap(ri!r) ne 
(barkat ke liye) apni qamees uske kaPan keliye di, uska namaaz-e-janaaza 
padhaayaa yaani uske liye maghPirat ki du'a ki laikin uski maghfirat na 
hosaki aaur wo jahannum mechala gaya.[Bukhari:4670, Muslim:2400] 
Allaah Ta'ala ne irshaad Parmaaya: 

